કોલેજગર્લ, પ્રોફેશનલ યુવતીઓ અને ગૃહિણીઓ રોજિંદા જીવનમાં પાયલ પહેરવાનું પસંદ કરે છે. સાડી, ડ્રેસમાં તો પાયલ પહેરે જ છે પરંતુ વેસ્ટર્ન કપડા પર પણ પાયલ પહેરવાનો ટ્રેન્ડ જાણીતો છે. ભારતીય પરંપરામાં પહેરાતી પાયલ સિવાય અનેક ડીઝાઇનમાં મળે છે. વેસ્ટર્ન કપડાની સાથે સિંગલ સેરની પાયલ પહેરે છે. ચાંદીના સાંકળાની સાથે લાકડાના બિટ્સની પાયલ, પંચધાતુની પાયલ, જૂટની બનેલી પાયલ, હાથીદાંત, પ્લાસ્ટીક અને ચામડાંની પાયલનો ક્રેઝ ચાલી રહ્યો છે. વેસ્ટર્ન વેરમાં વાયર જેવી પતલી પાયલ પહેરવાનો પણ ક્રેઝ છે.